Guðmundur Sigvaldason hefur verið ráðinn framkvæmdastjóri Golfklúbbsins Leynis á Akranesi . Hann tekur við starfinu af Gylfa Sigurðssyni sem hefur verið framkvæmdastjóri síðastliðinn fimm ár . Guðmundur var valinn úr stórum hópi umsækjenda . Hann hefur undanfarin 17 ár starfað hjá verkfræðistofunni Mannviti og unnið ýmis stjórnunar - og ráðgjafastörf tengd verkfræðiráðgjöf . Guðmundur er viðskiptafræðingur með MBA próf frá Háskóla Íslands og raf - og rekstrariðnfræðingur frá Tækniskóla Íslands . Í tilkynningu frá Leyni segir að nú þegar Golfklúbburinn Leynir hafi tekið við rekstri Garðavallar á nýjan leik eftir fimm ára hlé muni framkvæmdastjóri vinna að því að byggja stoðir undir rekstur klúbbsins til framtíðar . Framundan er mikið uppbyggingartímabil hjá GL . Stefnt er að því að ljúka við byggingu vélageymslu , sem og að byggja klúbbhús og fleira á næstu árum . Samhliða því verði áfram unnið að því að efla barna - og unglingastarfið , afreksstarfið og þjónustu við hinn almenna kylfing . „ Ég er mjög spenntur og ánægður með að vera kominn til starfa hjá GL . Margt gott fólk er í klúbbstarfinu , sem og í stjórn klúbbsins og það hjálpar mikið til . Ég hef unnið mikið undanfarin ár fyrir klúbbinn , þekki starfið vel og er mjög bjartsýnn á framtíð Leynis . Þetta er mjög spennandi og áhugavert starf , ásamt því að ég tel mikil tækifæri framundan fyrir GL og Garðavöll eftir fimm ár í höndum GR , ” segir Guðmundur . Þórður Emil Ólafsson , formaður Leynis , er sömuleiðis ánægður með að búið sé að ráða í starfið . „ Við í stjórn Leynis erum mjög ánægð með að hafa fengið Guðmund til liðs við okkur . Þar er á ferð metnaðarfullur einstaklingur með mjög breiðan og góðan bakgrunn sem án efa mun nýtast klúbbnum að takast á við þær áskoranir sem fyrir liggja á komandi misserum . Metnaður Guðmundar og stjórnar klúbbsins fer vel saman og er það stefna okkar að byggja áfram upp góðan golfklúbb og framúrskarandi golfvöll , ” segir Þórður Emil formaður Leynis .